, ରାସାଗିଲିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆଜିଲେକ୍ଟ, ହେଉଛି ଏକ ଔଷଧ ଯାହା ପାର୍କିନ୍‌ସନ୍ ରୋଗର ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକାକୀ କିମ୍ବା ଅନ୍ୟ ଔଷଧ ସହିତ ବ୍ୟବହୃତ ହୋଇପାରେ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ବଦ‌ହଜମି ଅବସାଦ, ଶୋଇବାରେ ଅସୁବିଧା, ଫୁଲା ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ସେରୋଟୋନିନ ସିଣ୍ଡ୍ରୋମ, ନିଦ୍ରାଳୁ ଭାବ, ବାଧ୍ୟତାମୂଳକ ଜୁଆ ଖେଳିବାକୁ ଇଚ୍ଛା ଏବଂ ହାଲୁସିନେସନ ଅନ୍ତର୍ଭୁକ୍ତ ହୋଇପାରେ । ଗର୍ଭଧାରଣ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ। ଏହା ମୋନୋଆମିନୋ ଅକ୍ସିଡେଜ୍-ବିର ଏକ ଅଣପ୍ରତ୍ୟାବର୍ତ୍ତନକାରୀ ପ୍ରତିବନ୍ଧକ। ୧୯୭୯ ମସିହାର ପ୍ରାରମ୍ଭରେ ରାସାଗିଲିନ ବିକଶିତ ହୋଇଥିଲା; ୨୦୦୫ରେ ୟୁରୋପରେ ଏବଂ ୨୦୦୬ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ପାଇଁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହାର 4 ସପ୍ତାହ ଔଷଧର ମୂଲ୍ୟ ପ୍ରାୟ ୨.୫୦ ପାଉଣ୍ଡ ।